39. ΝΟΜΟΣ υπ’ αριθ. 796 της 21/29 Ιουλ. 1978 (ΦΕΚ Α΄ 118) Περί ρυθμίσεως καταστάσεως προσωπικού του Κεντρικού Ταμείου Γεωργίας, Κτηνοτροφίας και Δασών και των Ταμείων Γεωργίας, Κτηνοτροφίας και Δασών και άλλων τινών διατάξεων. Άρθρ.1.-Μόνιμοι υπάλληλοι του Κεντρικού Ταμείου Γεωργίας, Κτηνοτροφίας και Δασών και των Ταμείων Γεωργίας, Κτηνοτροφίας και Δασών, ανεξαρτήτως βαθμού, μετατάσσονται τη αιτήσει των, δυνάμει του παρόντος και δι’ αποφάσεως του Υπουργού Γεωργίας, εφ’ άπαξ εκδιδομένης, μετά γνώμην του αρμοδίου Υπηρεσιακού Συμβουλίου του Υπουργείου Γεωργίας, εις ομοιοβάθμους οργανικάς θέσεις του Υπουργείου Γεωργίας, ως ακολούθως: α.Του Κλάδου ΑΤ1 Διοικητικού, εις τον Κλάδον ΑΤ5 Οικονομικόν. β.Του Κλάδου ΜΕ1 Διοικητικού, εις τον Κλάδον ΜΕ4 Λογιστικόν ή τον Κλάδον ΜΕ9 Δακτυλογράφων. γ.Των Κλάδων ΣΕ, εις τον Κλάδον ΣΕ Κλητήρων. 2.Μόνιμοι υπάλληλοι των Ταμείων Προστασίας Ελαιοπαραγωγής μέχρι και του 6ου βαθμού, μετατάσσονται κατά τα εν παρ. 1 του παρόντος οριζόμενα εις ομοιοβάθμους οργανικάς θέσεις Κλάδου ΜΕ4 Λογιστικού του Υπουργείου Γεωργίας. 3.Αι οργανικαί θέσεις προσωπικού του Υπουργείου Γεωργίας των Κλάδων ΑΤ5 Οικονομικού επί βαθμοίς 8ω-2ω, ΜΕ4 Λογιστικού επί βαθμοίς 10ω4ω, ΜΕ9 Δακτυλογράφων επί βαθμοίς 10ω-4ω και ΣΕ Κλητήρων επί βαθμοίς 12ω-7ω αυξάνονται κατ’ ίσον αριθμόν, προς τον αριθμόν των εις έκαστον των Κλάδων τούτων μεταταχθησομένων υπαλλήλων των άνω Ταμείων. 4.Από της δια της Εφημερίδος της Κυβερνήσεως δημοσιεύσεως της περί μετατάξεως αποφάσεως των, κατά τ’ ανωτέρω, υπαλλήλων των Ταμείων, καταργούνται αυτοδικαίως ισάριθμοι οργανικαί θέσεις εισαγωγικού βαθμού των Κλάδων προσωπικού των άνω Ταμείων, εξ ων προήρχοντο οι μεταταγέντες υπάλληλοι. 5.Αι περί μετατάξεως εις το Υπουργείον Γεωργίας αιτήσεις των υπαλλήλων των άνω Ταμείων, υποβάλλονται εις την αρμοδίαν Δ/νσιν Προσωπικού του Υπουργείου Γεωργίας, εντός ανατρεπτικής προθεσμίας τριών μηνών από της δημοσιεύσεως του παρόντος. 6.Αι δι’ οιονδήποτε λόγον κενούμεναι λοιπαί θέσεις απάντων των Κλάδων των άνω Ταμείων, πληρούνται μόνον δια προαγωγής. Άμα τη αποχωρήσει απάντων των κατεχόντων τας θέσεις ταύτας υπαλλήλων, αύται καταργούνται. 7.Άμα τη, κατά τ’ ανωτέρω, μετατάξει των υπαλλήλων, περικόπτεται η προς το Κ.Τ.Γ.Κ. και Δασών και τα Ταμεία Προστασίας Ελαιοπαραγωγής παρεχομένη επιχορήγησις εκ του τακτικού προϋπολογισμού κατά ποσόν ίσον προς το απαιτούμενον δια την μισθοδοσίαν των μετατασσομένων. Άρθρ.2.-Ο χρόνος προϋπηρεσίας παρά τοις ως άνω Ταμείοις, των μετατασσομένων, δυνάμει του παρόντος υπαλλήλων, λογίζεται ως πραγματική δημοσία υπηρεσία. Άρθρ.3.-Δια την πλήρωσιν θέσεως Αναπληρωτού Γενικού Διευθυντού των Κλάδων ΑΤ4 Διοικητικού και ΑΤ5 Οικονομικού του Υπουργείου Γεωργίας, οσάκις οι υπηρετούντες εις τινα των κλάδων τούτων υπάλληλοι δεν κέκτηνται τον προς προαγωγήν απαιτούμενον χρόνον, κρίνονται υπάλληλοι του ετέρου εκ των ως άνω κλάδων, έχοντες τον χρόνον τούτον ως και τα λοιπά απαιτούμενα τυπικά και ουσιαστικά προσόντα. Άρθρ.4.-Υπάλληλοι επί συμβάσει Αγροτικής Οικιακής Οικονομίας, του Υπουργείου Γεωργίας, επανελθούσαι κατά τας διατάξεις του Νόμ. 193/75, μονιμοποιούνται και εντάσσονται κατά τας διατάξεις του Ν.Δ. 169/69 ή του Ν.Δ. 4193/61 κατά περίπτωσιν. Αι ούτω μονιμοποιούμεναι εντάσσονται εις βαθμούς, εις τους οποίους προήχθησαν υπάλληλοι του Κλάδου με ολιγωτέραν συνολικήν υπηρεσίαν, εφαρμοζομένων των διατάξεων του Ν.Δ 76/74. Άρθρ.5.-Οι μισθωταί υλοτομίας του δημοσίου δάσους Χαλικίου-Τριχωνίδος της περιόδου 19551960, καρπωθέντες εν μέρει μόνον λόγω ανωτέρας βίας το μίσθιον, απαλλάσσονται των αντιστοιχουσών εις ο μέρος δεν επραγματοποιήθη η κάρπωσις οφειλών των και των τυχόν επ’ αυτών προσαυξήσεων, αφ’ ης εβεβαιώθησαν υπέρ του Κεντρικού Ταμείου Γεωργίας, Κτηνοτροφίας και Δασών εις τα Δημόσια Ταμεία. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 182,07(α) Σελ. 182,07(β) Τεύχος 761-Σελ. 29 Προσωπικό Υπουργείου Γεωργίας 16.A.ξ.39

[Source: greek_legal_code_raptarchis | Tokens: 3559]